

VLADA REPUBLIKE HRVATSKE

Zagreb, 19. kolovoza 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva nad obilježavanjem 75. obljetnice djelovanja Matice umirovljenika Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31.stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točke II. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2021. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad obilježavanjem 75. obljetnice djelovanja Matice umirovljenika Hrvatske, sukladno zamolbi predsjednice Matice umirovljenika Hrvatske.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O b r a z l o ž e n j e**

Predsjednica Matice umirovljenika Hrvatske uputila je Vladi Republike Hrvatske zamolbu za prihvaćanje pokroviteljstva nad obilježavanjem 75. obljetnice djelovanja Matice umirovljenika Hrvatske, koja će se obilježiti svečanom sjednicom u rujnu 2021. godine.

Matica umirovljenika Hrvatske udruga je civilnoga društva koja okuplja više od 400 udruga umirovljenika iz općina, gradova i županija cijele Hrvatske. Svojim aktivnostima zalaže se za interese umirovljenika i poboljšanje njihova materijalnog i društvenog položaja, a ove godine obilježava 75. godina svoga uspješnog rada i djelovanja.

Vlada Republike Hrvatske kontinuirano niz godina uspješno surađuje s Maticom umirovljenika Hrvatske kroz Nacionalno vijeće za umirovljenike i starije osobe.

Slijedom navedenog, predlaže se prihvaćanje pokroviteljstva nad predmetnom manifestacijom, bez preuzimanja financijskih obaveza.